Source: http://lex.justice.md/md/371959/
Timestamp: 2019-04-21 00:33:28+00:00

Document:
LPC114/2017
ID intern unic: 371959
din 21.10.2017
pentru modificarea şi completarea Legii nr. 1123/1992
Publicat : 20.10.2017 în Monitorul Oficial Nr. 364-370 art Nr : 612 Data intrarii in vigoare : 01.01.2018
Art. I. – Legea nr. 1123/1992 cu privire la distincţiile de stat ale Republicii Moldova (republicată în Monitorul Oficial al Republicii Moldova, 2002, nr. 161, art. 1248), cu modificările şi completările ulterioare, se modifică și se completează după cum urmează:
1. Articolele 1 și 2 vor avea următorul cuprins:
„Articolul 1.
Crucile jubiliare şi comemorative, precum şi medaliile jubiliare şi comemorative se instituie prin lege ordinară.”
2. La articolul 4 alineatul 2, după cuvîntul „Ordinele” se introduce cuvîntul „ , crucile”.
3. La articolul 5 alineatul 2, după cuvîntul „ordinelor” se introduce cuvîntul „ , crucilor”.
4. În denumirea capitolului II, după cuvîntul „ORDINELE,” se introduce cuvîntul „CRUCILE,”.
5. Legea se completează cu articolul 91 cu următorul cuprins:
„Articolul 91.
„Crucea Misiunilor Internaționale”.”
6. La articolul 11, textul „ „Recunoştinţa Patriei”, medaliile:” se substituie cu textul:
„ „Recunoştinţa Patriei”
medaliile:”.
7. În denumirea capitolului III, după cuvîntul „ORDINELOR,” se introduce cuvîntul „CRUCILOR,”.
8. Legea se completează cu articolele 1713 și 1714 cu următorul cuprins:
„ „Crucea Misiunilor Internaționale”
Însemnul crucii „Crucea Misiunilor Internaţionale” se confecționează din tombac și reprezintă o cruce de argint labată, cu braţele egale, uşor convexe și avînd extremităţile uşor scobite rotunjit, care este înscrisă într-un cerc imaginar cu diametrul de 35 mm şi radiantă cu fascicole a cîte şapte raze cu extremităţile uşor scobite rotunjit, divergente şi ascendente din părţi spre mijlocul cantonului dintre braţele crucii, vîrfurile razelor centrale ale fascicolelor înscriindu-se într-un cerc imaginar cu diametrul de 30 mm. Crucea este încărcată cu un medalion rotund cu diametrul de 14 mm, avînd chenar de aur în relief şi în mijloc, în cîmp de azur, imaginea în relief a Stemei de Stat a Republicii Moldova în întregime de aur. Reversul însemnului este plat. Crucea însemnului este prevăzută pe mijlocul extremității brațului de sus cu o toartă de suspensie. Însemnul se fixează cu un inel de culoarea crucii de bareta metalică, de formă dreptunghiulară şi cu colţurile de jos tăiate, îmbrăcată cu panglica distincției și prevăzută pe revers cu un sistem de prindere de haină. Panglica distincției este de moar alb şi dungată vertical cu dungi albastre: una pe mijloc cu lăţimea de 4 mm, flancată la distanţa de 1 mm de cîte o dungă cu lăţimea de 1 mm, iar pe margini de cîte două dungi, cu lăţimea de 1 mm fiecare, separate una de alta şi de margine prin dungi verticale de culoarea fondului panglicii, cu lăţimea de 1 mm. Lăţimea panglicii este de 30 mm.”
9. Articolul 29:
la alineatul 1, după cuvîntul „ordinelor,” se introduce cuvîntul „crucilor,”;
articolul se completează cu alineatul 3 cu următorul cuprins:
„În cazul crucilor jubiliare şi comemorative, al medaliilor jubiliare şi comemorative, modul de propunere spre conferire și procedura de înmînare a acestora se stabilesc în regulamente speciale, care se aprobă de către Preşedintele Republicii Moldova.”
10. La articolul 30, după cuvîntul „ordine” se introduce cuvîntul „ , cruci”.
11. La articolul 32 alineatul 1, după cuvîntul „Ordinele,” se introduce cuvîntul „crucile,”.
12. La articolul 37, după cuvîntul „ordinelor” se introduce cuvîntul „ , crucilor”.
Art. II. – (1) Prezenta lege intră în vigoare la data de 1 ianuarie 2018.
(2) Președintele Republicii Moldova va aduce actele sale normative în concordanță cu prezenta lege.
Nr. 114. Chişinău, 21 septembrie 2017.

References: articolul 4
 articolul 5
 articolul 91
 articolul 11
 Articolul 29
 articolul 30
 articolul 32
 articolul 37